Sunt numeroase situațiile în care șoferii, din neatenție sau pentru că au viteză prea mare, nu acordă prioritate celor care traversează pe la trecerea de pietoni. De multe ori, într-o astfel de situație, unii pietoni aleg să se răzbune și să lovească mașina cu piciorul sau cu pumnul. Ce pățesc dacă fac asta?
Sunt mai multe situații în care traversarea drumului, chiar și pe la trecea de pietoni, este interzisă.
Conform legii, prin Art. 167 se interzice pietonilor și persoanelor asimilate acestora:
regim de circulaţie prioritară care are în funcţiune semnalele speciale de avertizare luminoase şi sonore;
– să traverseze partea carosabilă prin faţa sau prin spatele vehiculului oprit în staţiile mijloacelor de transport public de persoane, cu excepţia cazurilor în care există treceri pentru pietoni, semnalizate corespunzător;
– să prelungească timpul de traversare a drumului public, să se oprească ori
– să se întoarcă pe trecerile pentru pietoni care nu sunt prevăzute cu semafoare;
– să traverseze drumul public prin alte locuri decât cele permise;
– să ocupe partea carosabilă în scopul împiedicării circulaţiei.
Așadar, înainte de a traversa, pietonul e obligat să se asigure că șoferii au observat intenția sa. Și să aștepte până când toate vehiculele se opresc pentru a-i permite trecerea.
Codul Rutier actualizat prevede că toți pietonii sunt obligați să se asigure atunci când traversează pe la trecerea de pietoni.
"Traversarea drumului public de către pietoni se face perpendicular pe axa acestuia, numai prin locurile special amenajate şi semnalizate corespunzător, iar în lipsa acestora, în localităţi, pe la colţul străzii, numai după ce s-au asigurat că o pot face fără pericol pentru ei şi pentru ceilalţi participanţi la trafic", se arată în Art. 72 (3) din OUG nr. 195/2002.
Așadar, chiar dacă șoferii sunt obligați să acorde prioritate celor care traversează pe trecerea de pietonii, la rândul lor cei care urmează să treacă strada sunt obligați să se asigure.
"Pietonii surprinşi şi accidentaţi ca urmare a traversării prin locuri nepermise, la culoarea roşie a semaforului destinat acestora, sau a nerespectării altor obligaţii stabilite de normele rutiere poartă întreaga răspundere a accidentării lor, în condiţiile în care conducătorul vehiculului respectiv a respectat prevederile legale privind circulaţia prin acel sector", se stabilește prin Art. 72 (4) din legea circulației.
Are voie pietonul să lovească mașina cu piciorul sau pumnul?
Chiar dacă un șofer încalcă legea rutieră și nu acordă prioritate celui care traversează regulamentar, pietonul nu are voie se lovească mașina cu piciorul sau cu pumnul.
"Aceste gesturi reprezintă o infracțiune. Pietonii care fac asta, deși poate au dreptate să fie supărați pe șoferul respectiv, încalcă legea penală. Iar dacă un conducător auto care nu a acordat prioritate e amendat și rămâne fără permis 30 de zile, un pieton care lovește o mașină riscă să stea chiar și doi ani la închisoare", a declarat, pentru ProMotor, avocatul Valentin Ciobanu.